google/wiki40b huggingface dataset:
Μαγκάς

Γεωγραφία

Βρίσκεται στα νοτιοδυτικά της Ινγκουσετίας, δίπλα στα σύνορα με τη Δημοκρατία της Βόρειας Οσετίας - Αλανίας. Είναι η πρωτεύουσα της Ινγκουσετίας, αν και ιδρύθηκε το 1995, με αποτέλεσμα η πόλη να έχει πληθυσμό 2.502 κατοίκους σύμφωνα με την απογραφή του 2010, γεγονός που την καθιστά τη μικρότερη σε πληθυσμό πόλη της Ρωσίας που είναι πρωτεύουσα ομοσπονδιακού υποκειμένου. Η πόλη είναι πολύ κοντά στην πρώην πρωτεύουσα της Ινγκουσετίας, Ναζράν.
Μανμοχάν Σινγκ

Βιογραφικά στοιχεία

Γεννήθηκε στο Γκα, στο δυτικό Παντζάμπ, στις 26 Σεπτεμβρίου του 1932. Έγινε Πρωθυπουργός της χώρας στις 22 του Μάη 2004 με το Εθνικό Κόμμα του Κογκρέσου. Σιχ στο θρήσκευμα, ο Σινχ έγινε ο πρώτος Πρωθυπουργός της Ινδίας που δεν ανήκει στην πλειοψηφία της κοινότητας των Ινδουιστών. Προσπάθησε να αναμορφώσει την οικονομία της χώρας.
Στις 22 Ιουλίου του 2008 η κυβέρνηση έλαβε ψήφο εμπιστοσύνης. Υποσχέθηκε ότι θα προωθήσει την αμφιλεγόμενη συμφωνία συνεργασίας στο πυρηνικό πεδίο με τις ΗΠΑ. Η Αντοπολίτευση έκανε λόγο για εξαγορά ψήφων, κάτι που ασπάστηκαν και τα ΜΜΕ.

Εκλογές του 2009

Έπειτα από τη νίκη του Ινδικού Εθνικού Κογκρέσου στις γενικές εκλογές του 2009, ο Σινγκ επαναδιορίστηκε στην πρωθυπουργία στις 22 Μαΐου του 2009 . Έγινε έτσι ο πρώτος πρωθυπουργός της Ινδίας από την περίοδο του Γιαβαχαρλάλ Νεχρού που επέστρεψε στην εξουσία έχοντας προηγουμένως υπηρετήσει μια ολόκληρη πενταετή θητεία στο αξίωμα.
Οίκος των Βοργία

Καταγωγή

Αρχικά η οικογένεια αυτή ήταν ισπανικής καταγωγής προερχόμενη από τη Βόρχι (Borjia) της Βαλένθια, με αρχαιότερο όνομα Λάνκολ (Lankol). Πρώτος αντιπρόσωπος της οικογένειας εκείνης φέρεται στην ιστορία ο Αλφόνσος Βοργίας, ο οποίος είχε διατελέσει επίσκοπος της Μαγιόρκα, ύστερα της Βαλένθια και στη συνέχεια σε ηλικία περίπου 80 ετών εξελέγη Πάπας της Ρώμης, οπότε έλαβε το όνομα Πάπας Κάλλιστος Γ΄.
Σύμφωνα με κάποιους ιστορικούς, η αδελφή του Κάλλιστου, η Ισαβέλλα, παντρεύτηκε τον συγγενή της, Γοδεφρείδο Βοργία. Κατ΄ άλλους, ο Βοργίας αυτός ανήκε σε άλλη οικογένεια των Λατζούλη της Αραγωνίας, αλλά πήρε το επίθετο Βοργίας για να μη σβήσει το όνομα μετά το θάνατο του Κάλλιστου ελλείψει αρρένων απογόνων. Από τον παραπάνω γάμο γεννήθηκαν δύο παιδιά, ο Πέτρος Λουδοβίκος Βοργίας και ο Ροδερίγος Βοργίας.
Ο Πέτρος Λουδοβίκος Βοργίας διετέλεσε διοικητής στη Ρώμη και διαχειριστής της περιουσίας του ναού του Αγίου Πέτρου. Ο δε Ροδερίγος Βοργίας το 1455 ανέλαβε καρδινάλιος και το 1492 εκλέχθηκε Πάπας με το όνομα Αλέξανδρος ΣΤ΄. Ο τελευταίος άφησε πολλά νόθα τέκνα, μεταξύ των οποίων τον Καίσαρα Βοργία, τον Ιωάννη Βοργία, τον Γοδεφρείδο Βοργία και την Λουκρητία Βοργία.

Οίκος των Βοργία

Για την οικογένεια αυτή και τα κυριότερα μέλη της γράφτηκαν τόσα πολλά από τους διάφορους χρονικογράφους, ιστορικούς και ιστοριοδίφες που έχει δημιουργηθεί ολόκληρη φιλολογία στηριζόμενη τόσο σε ιστορικές μαρτυρίες και έγγραφα όσο και σ΄ ένα πλήθος θρύλων που περιλαμβάνουν ραδιουργίες, βιασμούς, αιμομιξίες, μέχρι και δολοφονίες.
Όλοι όμως οι ιστορικοί που έχουν σχετικά ασχοληθεί δεν συμφωνούν. Ειδικότερα οι ιστορικοί του ΙΘ΄ αιώνα παρέστησαν τους Βοργίες με τα μελανότερα χρώματα. Οι νεότεροι όμως αυτών, απαλλαγμένοι από τις θρησκοληψίες, τα πάθη και τις προκαταλήψεις των εχθρικά διακείμενων χρονικογράφων της οικογένειας αυτής της Αναγέννησης, αλλά και των ρομαντικών του ΙΘ΄ αιώνα, αποκατέστησαν την ιστορική αλήθεια, η οποία απέχει κατά πολύ από τις κατηγορίες εκείνες της ανηθικότητας και των εγκλημάτων που καταλόγιζαν στα μέλη της ως δήθεν πρωταγωνιστές σε κάποια μερίδα ευθύνης τους.
Ρομπέρτο Μικελέτι

Προφίλ

Γεννήθηκε  στις 13 Αυγούστου του 1943 στην Λομβαρδία της Ιταλίας. Είναι μέλος του Φιλελεύθερου Κόμματος της Ονδούρας, την ηγεσία του οποίου διεκδίκησε το 2008 χωρίς όμως επιτυχία. Απέτυχε επίσης να λάβει το χρίσμα να είναι υποψήφιος στις προεδρικές εκλογές που θα διεξαχθούν το Νοέμβριο του 2009. Τον Ιανουάριο του 2006 ορκίστηκε πρόεδρος του Κογκρέσου της Ονδούρας. Αν και είναι στο ίδιο κόμμα με τον Μανουέλ Σελάγια διαφώνησε μαζί του για την επικείμενη συνταγματική μεταβολή. Στις 28 Ιουνίου του 2009 έπειτα από πραξικόπημα του στρατού κατά του προέδρου εξελέγη, ως ο επόμενος αντικαταστάτης κατά το σύνταγμα, με ανάταση χεριών από τη βουλή , πρόεδρος της Ονδούρας, με θητεία μέχρι τις 27 Ιανουαρίου του 2010. Ο αντιπρόεδρος Έλβιν Ερνέστο Σάντος είχε παραιτηθεί το Δεκέμβριο του 2008.

Προσωρινός πρόεδρος

Η διεθνής υποστήριξη για την κυβέρνηση του Μικελέτι ήταν από την αρχή πολύ μικρή. Ελάχιστες χώρες τον αναγνώρισαν ως νόμιμο πρόεδρο, όπως η Ταϊβάν και το Ισραήλ. Ο Οργανισμός Αμερικανικών Κρατών (OAS) κατέστησε σαφές ότι δεν θα αναγνώριζε άλλη κυβέρνηση από εκείνη του εκλεγμένου προέδρου, Μανουέλ Σελάγια. Ο Αμερικανός πρόεδρος Μπαράκ Ομπάμα καταδίκασε τα γεγονότα. 
H κυβέρνηση του Μικελέτι επέβαλε περιορισμούς στα ξένα ΜΜΕ και στις συνταγματικές ελευθερίες. Ο ίδιος ο Μικελέτι αψήφισε την προθεσμία που του δόθηκε από τον Οργανισμό Αμερικανικών Κρατών για να αποκατασταθεί στην προεδρία ο Σελάγια, λέγοντας ότι κάτι τέτοιο θα συνέβαινε μόνο έπειτα από εισβολή ξένων κρατών στην Ονδούρα.  Η ΕΕ ανακάλεσε τους πρεσβευτές της από τη χώρα και οι διεθνείς οικονομικοί οργανισμοί, όπως η Παγκόσμια Τράπεζα διέκοψαν τη χορήγηση οικονομικής βοήθειας προς την Ονδούρα.
Στις 30 Οκτωβρίου του 2009 ο Σελάγια και ο Μιτσελέτι υπέγραψαν συμφωνία για τον τερματισμό της κρίσης. Οι ΗΠΑ εξέφρασαν την ικανοποίησή τους για την εξέλιξη.  Με βάση τη συμφωνία, η οποία ανακοινώθηκε από τον ίδιο τον Σελάγια μία ημέρα πριν,  προβλέπεται μεταξύ άλλων η επιστροφή του Σελάγια στην εξουσία. Τον διαδέχθηκε στο προεδρικό αξίωμα ο Πορφίριο Λόμπο στις 27 Ιανουαρίου 2010.
Φρειδερίκος Χέρμαν Όθων του Χοεντσόλερν-Χέχινγκεν

Βιογραφία

Ήταν ο μόνος γιος του Χέρμαν πρίγκιπα του Χοεντσόλερν-Χέχινγκεν και της Μαξιμιλιανής, κόρης του Καρόλου Α΄ Εμμανουήλ πρίγκιπα του Γκάβρε.
Το 1838 απεβίωσε στο ανάκτορο Λίνντιχ του Χεχινγκεν σε ηλικία 62 ετών. Τον διαδέχθηκε ο μόνος γιος του Κωνσταντίνος.
Ηλιακή έκλειψη της 21ης Αυγούστου 2017

Κάλυψη από την τηλεόραση

Ένας μεγάλος αριθμός τηλεοπτικών και διαδικτυακών μέσων ενημέρωσης αναμετέδωσε την ηλιακή έκλειψη. Η NASA ανακοίνωσε τα σχέδιά της να προσφέρει συνεχή ροή μέσω της τηλεόρασης της NASA και του NASA EDGE, χρησιμοποιώντας κάμερες τοποθετημένες στο έδαφος κατά μήκος της διαδρομής της έκλειψης μαζί με κάμερες τοποθετημένες σε υψηλά υψόμετρα και αεροσκάφη καθώς και κάλυψη από τον Διεθνή Διαστημικό Σταθμό. Η NASA δήλωσε ότι «ποτέ δεν θα γίνει θέαση ουράνιου γεγονότος από τόσους πολλούς ανθρώπους και με τόσο πολλά πλεονεκτήματα - από το διάστημα, από τον αέρα, από το έδαφος». Τα κανάλια ABC, CBS και NBC ανακοίνωσαν ότι θα μεταδίδουν ζωντανά τηλεοπτικά αφιερώματα με ανταποκριτές προκειμένου να καλύψουν την ηλιακή έκλειψη μαζί με το CNN, το Fox News Channel, το Science και το Weather Channel. Η σειρά PBS Nova κάλυψε το γεγονός μέσω Facebook το οποίο φιλοξένησε ο Μάιλς Ο'Μπράιαν.
Άλλοι οργανισμοί και υπηρεσίες ανακοίνωσαν τα σχέδιά τους για την προβολή της ηλιακής έκλειψης όπως το Exploratorium στο Σαν Φρανσίσκο, το Ιερό των Ελέφαντων του Hohenwald, το Slooh και το Έργο Εικονικού Τηλεσκοπίου. Το Eclipse Ballooning Project, μια κοινοπραξία σχολείων και κολεγίων που έστειλαν 50 ουρανοξύστες στον ουρανό κατά την διάρκεια της έκλειψης για την διεξαγωγή πειραμάτων παρείχε συνεχή βίντεο και προβολή μέσω GPS.
Εκδήλωση παρακολούθησης της ολικής ηλιακής έκλειψης πραγματοποιήθηκε στον Λευκό Οίκο, κατά την διάρκεια της οποίας ο αμερικανός πρόεδρος Ντόναλντ Τραμπ εμφανίστηκε στο μπαλκόνι με τη  Μελάνια Τραμπ. Με τον ήλιο να έχει εκλείψει εν μέρει, ο πρόεδρος Τραμπ κοίταξε για λίγο προς την κατεύθυνση του ήλιου πριν χρησιμοποιήσει τα ηλιακά γυαλιά.
Εξίσωση Λαπλάς

Η εξίσωση Λαπλάς (ή με τη λατινική ορθογραφία εξίσωση Laplace) είναι η εξίσωση  η γράφεται ισοδύναμα με τον τελεστή Λαπλάς . Η εξίσωση ονομάζεται έτσι προς τιμή του Πιέρ Σιμόν Λαπλάς. Οι λύσεις της εξίσωσης ονομάζονται αρμονικές συναρτήσεις. Τυπικές λύσεις της εξίσωσης είναι οι τριγωνομετρικές συναρτήσεις ημίτονο και συνημίτονο.
Όταν η συνάρτηση  αναπαριστά ηλεκτρικό δυναμικό και δεν υπάρχουν φορτία στο χώρο (άρα ρ=0), τότε η εξίσωση Λαπλάς είναι ειδική περίπτωση της εξίσωσης Πουασόν. Η εξίσωση Λαπλάς ισχύει για κάθε συνάρτηση δυναμικού από οποιαδήποτε κατανομή φορτίου και αν προέρχεται και δείχνει ότι δεν μπορεί να πάρει ακραίες τιμές σε σημεία του χώρου στα οποία δεν υπάρχουν φορτία.
Καϊλαχούν

Γεωγραφία

Η Καϊλαχούν βρίσκεται ανατολικά της χώρας και κεντρικά της Ανατολικής περ. συνορεύει στα δυτικά με την Κενέμα, στα βορειοδυτικά με το Κόνο, στα βορειοανατολικά με τη Γουϊνέα και στα νοτιοανατολικά με τη Λιβερία.
Μουσική του Final Fantasy VIII

Liberi Fatali

Ο λατινικός τίτλος Liberi Fatali (ελληνικά: "Μοιραία Παιδιά") είναι ορχηστικό κομμάτι που ακούγεται στην εισαγωγική σκηνή του παιχνιδιού Final Fantasy VIII. Οι στίχοι γράφτηκαν από τους Καζουσίγκε Νοτζίμα και Τάρο Γιαμασίτα. Επίσης, είναι πλήρως ενορχηστρωμένο. Ο στίχος “Fithos Lusec Wecos Vinosec” δεν είναι πραγματικά λατινικά, αλλά αποτελεί έναν αναγραμματισμό από δυο φράσεις Διαδοχή των μαγισσών και αγάπη.
Η φράση μοιραία παιδιά πιθανόν αναφέρεται στους κύριους χαρακτήρες του παιχνιδιού. Οι γραπτές λέξεις στην εισαγωγή πριν αρχίσει το Liberi Fatali παρουσιάζουν μια σημαντική συζήτηση μεταξύ των κεντρικών χαρακτήρων Squall Leonhart και Rinoa Heartily.
Biopunk

Το biopunk είναι υποείδος της επιστημονικής φαντασίας, όπου επικεντρώνεται στη βιοτεχνολογία. Το υποείδος προήλθε από το cyberpunk, με τη διαφορά ότι εστιάζει περισσότερο στις επιπτώσεις της βιοτεχνολογίας, παρά στην τεχνολογία πληροφοριών. Tο biopunk ασχολείται με τη συνθετική βιολογία. Χαρακτηριστικά του biopunk είναι η ενασχόλησή του με bio-hackers, με τη βιοτεχνολογία των μεγάλων επιχειρήσεων, καθώς και τις καταπιεστικές κυβερνήσεις, αυτές που χειραγωγούν. Τα έργα που εμπεριέχουν στοιχεία biopunk, μοιάζουν με αυτά των cyberpunk, διατηρώντας μία σκοτεινή ατμόσφαιρα, και εξετάζουν τη σκοτεινή πλευρά της γενετικής μηχανικής.
Ένα από τα πρώτα μυθιστορήματα που περιείχαν στοιχεία biopunk ήταν ο Νευρομάντης του Γουίλιαμ Γκίμπσον, το οποίο κυκλοφόρησε το 1984, ένα από τα πρώτα cyberpunk βιβλία. Μερικά από τα πιο γνωστά έργα ή δουλειές στηριζόμενες στο biopunk είναι οι ταινίες Blade Runner (1982) και η σειρά ταινιών Resident Evil, τo μυθιστόρημα Ribofank, η τηλεοπτική σειρά Orphan Black, καθώς και οι σειρές βιντεοπαιχνιδιών: BioShock και Resident Evil.
Μπόρις Καρλόφ

Η ζωή του

Ο Μπόρις Καρλόφ γεννήθηκε στις 23 Νοεμβρίου του 1887 στο Λονδίνο, το πραγματικό του όνομα ήταν Γουίλιαμ Χένρι Πρατ και ήταν το νεότερο από 9 παιδιά ενός διπλωμάτη. Το 1909 μετανάστευσε στον Καναδά και τον επόμενο χρόνο έγινε μέλος περιοδεύοντος θιάσου. Άλλαξε το όνομά του σε Μπόρις Καρλόφ για επαγγελματικούς λόγους και για να προστατέψει την οικογένειά του από τυχόν διασυρμό. Το 1931 ανέλαβε τον ρόλο του τέρατος του Φρανκενστάιν, με τον οποίο έγραψε ιστορία. Ο Καρλόφ πέρασε στην κινηματογραφική αθανασία χάρη στον ρόλο του νεκρού πλασματος που απέκτησε μαρτυρική ζωή, εξαιτίας της ύβρης των δυνάμεων της ανθρώπινης προόδου. Αν και ηθοποιός μικρών ρόλων ως τότε, παρέδωσε με άνεση και φυσικότητα μια εξαιρετική ανθρώπινη ερμηνεία στο ρόλο του τέρατος και μέσα σε λίγους μήνες η εικόνα του γκρέμιζε τα σινεμά όλου του κόσμου, παρά τις απαγορεύσεις που υπήρξαν σε μερικές χώρες
Εξαιτίας του πρωταγωνιστικού του ρόλου ο Μπόρις Καρλόφ τυποποιήθηκε στο είδος. Έγινε το πιο γνωστό «τέρας» του κινηματογράφου και το όνομά του έγινε συνώνυμο με ταινίες φρίκης.
Το 1932 ο Καρλόφ έπαιξε στην ταινία Η Μούμια (The Mummy). Αν και ταινίες με μούμιες είχαν αρχίσει να γυρίζονται από το 1899, με εννιά βουβές ταινίες να έχουν κάνει την εμφάνισή τους εκείνη την περίοδο, η ανακάλυψη του τάφου του Τουταγχαμών, και το ενδιαφέρον του κόσμου γύρω από αυτή, οδήγησε στην πρώτη ομιλούσα, κλασική πλέον, ταινία Η Μούμια του Γερμανού σκηνοθέτη Καρλ Φρόιντ, με τον Μπόρις Καρλόφ στον ρόλο της μούμιας του Ιμχοτέπ, η οποία εντάχθηκε στο «Dark Universe» της Universal, του σύμπαντος των κινηματογραφικών τεράτων της το οποίο άρχιζε να χτίζει από το 1923.
Το 1934, ο Μπόρις Καρλόφ έπαιξε στην ταινία Ο Μαύρος Γάτος (The Black Cat). Την επόμενη χρονιά επέστρεψε στο ρόλο του τέρατος του Φρανκενστάιν στην ταινία Η Μνηστή του Φρανκενστάιν (Bride of Frankenstein, 1935) και για μια τελευταία φορά, με μικρότερη συμμετοχή, στην ταινία Ο Γιος Του Φρανκενστάιν (Son of Frankenstein, 1939). Όντας γνήσιος Άγγλος ο Καρλόφ, στα διαλείμματα των γυρισμάτων των τριών ταινιών Φρανκενστάιν έπινε συχνά τσάι.   
Ο Μπόρις Καρλόφ υποδύθηκε επίσης Κινέζους εγκληματίες και τον τρελό επιστήμονα στην ταινία Ο Άνθρωπος Που Άλλαξε Το Μυαλό Του (The Man Who Changed His Mind, 1936). Επιπλέον, έπαιξε στις ταινίες Ποιός Είσαι, Ποιός; (The Man With Nine Lives, 1940), Τα Τρία Πρόσωπα Του Σατανά (I Tre Volti Della Paura, 1963), Die, Monster, Die! (1965), Ο 13ος Στόχος (Targets, 1968), Το Σπίτι Του Τρόμου (Curse of the Crimson Altar, 1968) κ.ά. 
Πέθανε στο Σάσσεξ στις 2 Φεβρουαρίου του 1969. Όταν πέθανε, οι νεκρολογίες τού απέδωσαν τον τίτλο του βασιλιά των ταινιών τρόμου του Χόλυγουντ. Υπήρξε ένας από τους γνωστότερους ηθοποιούς, αλλά ποτέ δεν έγινε μεγάλος σταρ. Η καταπληκτική μεταμόρφωσή του στον Φρανκενστάιν, τον ταύτισε σχεδόν με τον ρόλο και, αν και εμφανίστηκε σε πολλές ταινίες, εξακολουθεί να παραμένει στη συνείδηση των θεατών ως το ιδανικό εφιαλτικό, αλλά και ευαίσθητο, τέρας.
Το 2015, προβλήθηκε στους κινηματογράφους η ταινία Boris In The Forest, μια μαύρη κωμωδία με πρωταγωνιστή έναν τύπο από την Καλιφόρνια που αναζητά τον αγαπημένο του ήρωα ταινιών τρόμου, τον Μπόρις Καρλόφ.
L'Odyssée sauvage

Το L'Odyssée sauvage είναι ταινία ντοκιμαντέρ του Νικολά Βανιέ, η οποία κυκλοφόρησε το 2014, ενώ έχει ως θέμα την περιπέτεια του τελευταίου με τους 10 σκύλους ελκήθρου του μεταξύ του Ειρηνικού Ωκεανού και της Λίμνης Μπαϊκάλ, σε μία συνολική απόσταση μεγαλύτερη των 6.000 χμ. Διασχίζει με αυτόν τον τρόπο την Μαντσουρία, την Βόρεια Μογγολία και τα όρη Σαγιάν της Σιβηρίας, διασχίζοντας μεταβαλλόμενα τοπία μεταξύ της τάιγκας και της στέπας.
Το ταξίδι αυτό χρησιμοποιήθηκε στα πλαίσια σχολικών δραστηριοτήτων ως παιδαγωγικό υλικό, με στόχο την ευαισθητοποίηση των μαθητών του Δημοτικού και του Γυμνασίου αναφορικά με τα κλιματικά ζητήματα και την την αειφόρο ανάπτυξη.
Κατά την προβολή, ορισμένοι τηλεθεατές εξέφρασαν ανησυχίες για την τύχη των σκύλων του.
Σημαία της Σοβιετικής Ένωσης

Η σημαία της Σοβιετικής Ένωσης ήταν η εθνική σημαία της ΕΣΣΔ από την ίδρυσή της το 1922 μέχρι τη διάλυσή της το 1991. Οι αναλογίες της ήταν 1:2 και απεικόνιζε το σφυροδρέπανο πάνω σε κόκκινο φόντο. Το σφυροδρέπανο αντιπροσωπεύει την ενότητα αγροτών και εργατών μέσα στην τάξη του προλεταριάτου, ενώ το κόκκινο αστέρι πάνω από το σφυροδρέπανο συμβολίζει το καθοδηγητικό φως του Κομμουνιστικού Κόμματος. Οι 15 δημοκρατίες της ΕΣΣΔ είχαν δικές τους σημαίες, βασισμένες στην σημαία της Σοβιετικής Ένωσης.
Γουέλφος Α΄ του Άλπγκαου

Βιογραφία

Ήταν μάλλον γιος του Κορράδου Α΄ κόμη του Ωσέρ και φαίνεται πως ανέλαβε τις περιοχές του πατέρα του στη Σουαβία: τις κομητείες του Άλπγκαου, του Λίντσγκαου και πιθανώς του Άργκενγκαου. Πάντως όταν ο πατέρας του και οι δύο άλλοι γιοί του από υποστηρικτές τού Λουδοβίκου Β΄ του γερμανικού, άλλαξαν και έγιναν σύμμαχοι τού Καρόλου Β΄ του φαλακρού, ο Γουέλφος δεν αναφέρεται πια σε ιστορικά έγγραφα. Θεωρούμε ότι έχασε την εύνοια τού Λουδοβίκου Β΄ και απώλεσε τις κομητείες του. Ο Σουηβικός κλάδος του Οίκου του αναφέρεται ξανά τέσσερις γενιές αργότερα με τον Ροδόλφο Β΄ κόμη τού Άλτντορφ, που απεβίωσε το 990 και σύμφωνα με τον θρύλο ήταν τρισεγγονός του.
Δημήτριος Μένεγας

Σταδιοδρομία

Γεννήθηκε στο Γύθειο. Σπούδασε Νομικά στο ΕΚΠΑ. Ήταν δικηγόρος παρ' Αρείω Πάγω. Υπηρέτησε ως Νομάρχης Αργολίδας το 1960, Νομάρχης Ξάνθης από τις 2 Αυγούστου ως τις 26 Νοεμβρίου 1962, Νομάρχης Λασιθίου (1962-63), Νομάρχης Κορινθίας, Νομάρχης Αρκαδίας το 1965, Νομάρχης Πιερίας από τον Ιούλιο ως τον Οκτώβριο του 1965, ξανά Νομάρχης Αρκαδίας από τον Οκτώβριο του 1965 ως το 1966), και ως γενικός γραμματέας του Υπουργείου Πολιτισμού μετά τη Μεταπολίτευση. Παντρεύτηκε τη Ναυσικά Λάσκαρι και απέκτησαν 1 γιο. Απεβίωσε τον Ιανουάριο του 1999.
Καφέ Αμερικαίν

Ιστορία

Το Hotel Americain, μια έξοχη νεογοτθική κατασκευή, χτίστηκε το 1882 από τον σχεδιαστή ξενοδοχείων Στάινιγκεβεχ (Steinigeweg), που είχε σπουδάσει στις ΗΠΑ και είχε έντονα επηρεαστεί από τα αμερικανικά αρχιτεκτονικά πρότυπα, ιδιαίτερα από τις διακοσμητικές λεπτομέρειες των κτιρίων. 
Το σημερινό κτίριο έχει σχεδιαστεί από τον Ολλανδό αρχιτέκτονα Βίλεμ Κρόμχουτ (Willem Kromhout, 1864 - 1940) και η κατασκευή του ολοκληρώθηκε το 1902.

Αρχιτεκτονική Αρ Νουβώ

Η εξωτερική εμφάνιση του κτιρίου με τους πυργίσκους και την κατασκευή του από τούβλο αποτελεί την ολλανδική εκδοχή της τέχνης Αρ Νουβώ (Art Nouveau) και τον προάγγελο της προοδευτικής "Σχολής του 'Αμστερνταμ". 
Στην εντυπωσιακή πρόσοψη του κτιρίου και τον πύργο με το ρολόι διακρίνονται έξοχα αρ νουβώ διακοσμητικά στοιχεία.

Διακόσμηση Αρ Ντεκό

Το πανέμορφο εσωτερικό του "Καφέ Αμερικαίν", διακοσμημένο εξολοκλήρου σε ρυθμό Αρ Ντεκό (Art Deco), με τις αψιδωτές οροφές, είναι από τα κομψότερα του Άμστερνταμ. Διατηρεί την αρχική επίπλωσή του, τους πολυελαίους Τίφανυ και τα παράθυρα με τα πολύχρωμα βιτρώ. 
Οι Αρ ντεκό τοιχογραφίες, που χρονολογούνται από τη δεκαετία του 1920, απεικονίζουν σκηνές από το "'Ονειρο Θερινής Νυκτός" του Ουίλιαμ Σαίξπηρ.

Διάσημοι θαμώνες

Το "Καφέ Αμερικαίν" υπήρξε ανέκαθεν τόπος συνάντησης εξόριστων διανοουμένων και καλλιτεχνών. Εδώ σύχναζε ο Γερμανός συγγραφέας Κλάους Μαν (Klaus Mann, 1906 - 1949), γιος του Νομπελίστα μυθιστοριογράφου Τόμας Μαν, ο οποίος, όταν ανέβηκε ο Χίτλερ στην εξουσία, διέφυγε από τη Γερμανία και εγκαταστάθηκε προσωρινά στο Άμστερνταμ, όπου εξέδιδε το αντι-ναζιστικό περιοδικό "Συλλογή" (Sammlung).
Και η Ολλανδή κατάσκοπος Μάτα Χάρι (Mata Hari), στο "Καφέ Αμερικαίν" έδωσε τη γαμήλια δεξίωσή της και πέρασε το μήνα του μέλιτος, πριν ακόμη αρχίσει την κατασκοπευτική δράση της.
PlayStation Portable

PSP 1000-2000-3000

Η Sony έφερε μετά από 1,5 (2007) χρόνο στην αγορά το PSP-2000 που ήταν μια βελτιωμένη έκδοση του PSP-1000. Βασικές βελτιώσεις υπήρχαν κυρίως στο μέγεθος καθώς το PSP-2000 ήταν αρκετά ελαφρύτερο (17%), επίσης η μνήμη flash διπλασιάστηκε από τα 32 στα 64MB δίνοντας αρκετές δυνατότητες στους προγραμματιστές. Αρκετές όμως ήταν και οι λοιπές αλλαγές, όπως η αλλαγή των ηχείων που βρίσκονται πλέον δίπλα στην οθόνη, που βελτιώθηκε αποκτώντας πιο ζωντανά και πλούσια χρώματα.
Το 2008 η Sony κυκλοφόρησε στην αγορά το PSP 3000. Το μοντέλο αυτό είχε τρεις αλλαγές. Είχε καλύτερη οθόνη, ενσωματωμένο μικρόφωνο επειδή έχει προεγκατέστημενη την εφαρμογή του Skype και το κουμπί HOME μετονομάστηκε σε PS.
Στην αγορά το πρώτο εξάμηνο κατάφερε να κάνει πωλήσεις ρεκόρ και να ξεπεράσει σε παγκόσμιες πωλήσεις κάθε είδος παιχνιδομηχανής φορητής και μη (25,39 εκατομμύρια πωλήσεις παγκοσμίως). Το 2011 αντικαταστάθηκε από το PlayStation Vita.

PSP Go

Το 2009 η Sony έβγαλε στην αγορά το PSP Go. Το μοντέλο δεν διαβάζει δισκάκια UMD αλλά τα παιχνίδια μπορεί να τα κατεβάσει από το Playstation Store. Το PSP Go δεν αντικατέστησε το PSP 3000. Δυστυχώς έχει αποσυρθεί από την παραγωγή εκτός της βόρειας Αμερικής.

PSP E1000

Το 2011 η Sony έβγαλε το τελευταίο μοντέλο στη σειρά του PSP. To PSP Street. To μοντέλο δεν είχε WiFi αλλά μπορούσε να παίξει δισκάκια UMD. Η Sony έβγαλε το μοντέλο στην αγορά τον Νοέμβριο του 2011. Το μοντέλο τιμάται 99 ευρώ και βγήκε μόνο στην Ευρώπη. Τον Ιούνιο του 2012 βγήκε το χρώμα Ice White.

Τεχνικά χαρακτηριστικά

Περιλαμβάνει δύο αναλογικούς μοχλούς, και υποστηρίζει Bluetooth, WiFi και οθόνη αφής 5 ιντσών. Επίσης, προαιρετικά διαθέτει 3G. Η μνήμη του είναι 4, 8 ,16,32 και 64 GB μόλις βγει το Slim (PCH-2000) .
Avro Athena

Σχεδιασμός και ανάπτυξη

Το Athena σχεδιάστηκε για να καλύψη την απαίτηση Τ.7/45 του Υπουργείου Αεροπορίας που αφορούσε στην ανάπτυξη τρικινητήριου εκπαιδευτικού που θα προωθούνταν από turboprop κινητήρα. Επρόκειτο για ένα χαμηλοπτέρυγο μονοπλάνο ολομεταλλικής κατασκευής. Το 1947 έγινε αναθεώρηση των αναγκών και στην συνέχεια εξεδόθη η απαίτηση T.14/47, που ζητούσε την χρήση του κινητήρα Rolls-Royce Merlin 35, μεγάλα αποθέματα του οποίου ήταν άμεσα διαθέσιμα. Πατά την αλλαγή κινητήρα, τα τρία αρχικά πρωτότυπα του Athena ολοκληρώθηκαν με turboprop. Ένα εξ αυτών πραγματοποίησε την παρθενική πτήση του τύπου στις 12 Ιουνίου 1948. Το πρώτο Athena με κινητήρα Merlin πέταξε για πρώτη φορά την 1η Αυγούστου 1948 και στη συνέχεια αξιολογήθηκε σε συγκριτικές δοκιμές με το Boulton Paul Balliol. Τελικά προτιμήθηκε το δεύτερο με συνέπεια να κατασκευαστούν μόνο 15 Avro.

Επιχειρησιακή ιστορία

Η RAF χρησιμοποίησε τα Athena από το 1950 για εκπαίδευση προσωπικού στην χρήση οπλισμού. Ένα αεροσκάφος δόθηκε πίσω στην κατασκευάστρια εταιρία σε μία προσπάθεια προώθησης του τύπου, που αποδείχθηκε άκαρπη καθώς δεν κατέστη εφικτή η εξαγωγή του σε άλλες χώρες.
Τεκές

Ο τεκές (η λέξη προέρχεται από την τουρκική λέξη tekke) είναι ένας όρος ο οποίος αναφέρεται στα μέρη όπου συναθροίζονταν οι δερβίσηδες.  Εκεί υπήρχαν κελιά φιλοξενίας όπου τα τάγματα Σούφι μπορούσαν να ζουν, να προσεύχονται με σκοπό την ολοκλήρωση του πνευματικού τους οράματος .

Ιστορία

Δεν είναι βέβαιο πότε ο Σουφισμός έγινε κίνημα μέσα στο Ισλάμ ή πότε οικοδομήθηκε ο πρώτος τεκές/χανικιάχ. Οι Σούφι συνήθως παρουσιάζουν ως ρίζες του κινήματος τον Μωάμεθ αλλά οι ακαδημαϊκοί ιστορικοί τοποθετούν το κίνημα με μεταγενέστερες ημερομηνίες. Ο Τζόναθαν Μπέρκεϊ (καθηγητής ιστορίας - γνωστός ακαδημαϊκός σε θέματα ιστορίας του Ισλάμ και της Μέσης Ανατολής) γράφει:
Ένα από τα χαρακτηριστικά του μεσαιωνικού σουφισμού ήταν η διάδοση κτηρίων-κληροδοτημάτων, γενικά γνωστά ως κχανκάν ή ριμπάτς, τα οποία στέγαζαν και υποστήριζαν της δραστηριότητες των μυστικιστικών ταγμάτων. Η προέλευση των κτηρίων αυτών είναι αρκετά ασαφής, αλλά είναι πιθανόν ότι οι ρίζες τους βρίσκονται στο 9ο-10ο αιώνα στο Ιράν
— Τζόναθαν Μπέρκλεϊ

Ελλάδα

Στην Ελλάδα και συγκεκριμένα στη Θράκη ιδρύθηκαν αρκετοί τεκέδες οι οποίοι μάλιστα έλαβαν την υποστήριξη των σουλτάνων αμέσως μετά την οθωμανική κατάκτηση. Οι τεκέδες εξυπηρετούσαν τον προσηλυτισμό χριστιανών, τους στρατιωτικούς εφοδιασμούς των οθωμανικών στρατευμάτων, αλλά και τον εποικισμό της ορεινής Θράκης. Ο Μαχμούτ Β΄ (1808-1839) με φιρμάνι το 1826 διέταξε την κατάργηση του σώματος των Γενιτσάρων αλλά και του Μπεκτασικού τάγματος. Τότε πολλοί τεκέδες στη Θράκη κατεδαφίστηκαν και πολλοί σεΐχηδες εκδιώχθηκαν. Το 1840 οι σουλτάνος Απτουλμετζήτ Α΄ επανέφερε τη λειτουργία των τεκέδων, αλλά ήδη πολλοί τεκέδες είχαν παρακμάσει ενώ παράλληλα γίνεται μια κίνηση αφομοίωσης των Μπεκτασήδων και Κιζιλμπάσηδων από τους Σουνίτες στη Δυτική Θράκη. Στις 30 Νοεμβρίου 1925 ο Κεμάλ Ατατούρκ, στην Τουρκία με το Νόμο 677, κατάργησε οριστικά τους τεκέδες. Αντίθετα η Ελλάδα, μετά την ενσωμάτωση της Δυτικής Θράκης, δεν απαγόρευσε τους τεκέδες.